ওয়েব ডেস্ক : পুজো শেষ। তবু থামছে না বৃষ্টি। ঘূর্ণাবর্তের জেরে নাছোড় বৃষ্টি গাঙ্গেয় পশ্চিমবঙ্গে। কোথাও কোথাও ভারী বৃষ্টির সম্ভাবনা। কলকাতায় সারাদিন আকাশ থাকবে মেঘলা। আবহাওয়া দফতর সূত্রে খবর, আগামীকাল ভারী বৃষ্টির পূর্বাভাস রয়েছে। উত্তরপ্রদেশ ও বিহারে দুটি ঘূর্ণাবর্ত তৈরি হয়েছে। যার ফলে এই দুর্যোগ আরও বেশ কিছুদিন ধরে চলবে। কলকাতা সহ দক্ষিণবঙ্গের বিভিন্ন জেলাতেও মাঝারি বৃষ্টির পূর্বাভাস দেওয়া হয়েছে। উত্তরবঙ্গের ৫ জেলায় ভারী বৃষ্টির পূর্বাভাস রয়েছে। অষ্টমী, নবমী, দশমীর পর একাদশীও ভিজল বৃষ্টিতে। সকালে ভারী বৃষ্টি হয় কলকাতা, হুগলী, হাওড়া ও উত্তর ২৪ পরগনার বেশকিছু জায়গায়। অনেক জায়গাতেই রাস্তায় জল জমে যায়।